Цэнтр актыўнага даўгалецця будзе адкрыты штодзень з раніцы да самага вечара. Зараз — тыдзень адчыненых дзвярэй. Усе майстар-класы і заняткі да 19 лютага абсалютна бясплатныя, каб жадаючыя змаглі вызначыцца з выбарам напрамку ў далейшым. У перспектыве арганізатары праекта плануюць таксама аднавіць гісторыю дома XIX стагоддзя, у якім размясціўся цэнтр. Раней тут была жаночая яўрэйская гімназія, а ў свой час у доме жыў Янка Маўр.